ንቃት

(ኦሾ) 

ክፍል ፩

📖📜📜📖

 📜 በየዕለቱ ከሰባት እስከ ስምንት ሰዓታት የሚያልፉት በእንቅልፍ ፣ በንቃት አልባነት ውስጥ ነው ። አንድ ሰው ለስልሳ ዓመታት ቢኖር ሃያዎቹን ዓመታት የሚያሳልፈው በእንቅልፍ ነው ። እናም የህይወታችን ሃያዎቹ ዓመታት የሚያልፉት በንቃት አልባነት ውስጥ ነው ። ብዙ ግዜ እንቅልፋችሁን ተኝታችኋል ፤ ነገር ግን እንቅልፋችሁ እንዴት እንደሚመጣ ፣ መቼ እንደሚመጣና ምን እንደሆነ መናገር አትችሉም ። እንቅልፍ እስከሚመጣበት ሰዐት ድረስ ንቁ ሆናችሁ ልትቆዩ ትችላላችሁ ። እንቅልፋችሁ በመጣ ጊዜ ግን ሙሉ በሙሉ ንቃት አልባ ናችሁ ። እንቅልፍ ሁልግዜም የሚያገኛችሁ ንቃት አልባ ሆናችሁ ነው ። ለቋችሁ እስከሚሄድ ድረስም ንቃት አልባ ናችሁ ። ጠዋት ላይ እንቅልፋችሁ ትቷችሁ ሲሄድ ንቃተ ህሊናችሁ ይመለሳል ።

፧

📜  ሌሊቱን ለስምንት ሰዓታት ማንቀላፋታችሁን ስትናገሩ ለስምንት ሰዐታት መተኛታችሁን ታውቃላችሁ ማለት አይደለም ። ለስምንት ሰዓታት ማንቀላፋታችሁ የሚያሳየው ንቁ በነበራችሁበት የመጨረሻው ቅፅበትና ጠዋት ላይ እንደገና ንቁ በሆናችሁበት ቅፅበት መሃል ያለው ክፍተት ነው ። አለዚያ ግን እንቅልፍ ውስጥ ስትሆኑ ተመልሳችሁ የምትሄዱት ወደ እንስሳትና እፀዋት አለም ነው ።

፧

📜🤔 ንቁ እንደሆናችሁ በምታስቡበት ቀሪው የቀን ጊዜ ላይ እንኳ ሙሉ ለሙሉ ንቁ የምትሆኑት አልፎ አልፎ ነው ።

የመንገድ ላይ ተጓዦችን ቆም ብላችሁ ብትመለከቱ አብዛኞቹ በእንቅልፍ ልባቸው እየተራመዱ መሆኑ ይሰማችኋል ። አጠገቡ ለሌለው ሰው ሲያወራ ፣ እጆቹን ሲያወናጭፍ ፣ ከንፈሮቹን ሲያንቀሳቅስ ታያላችሁ ። 

ለማነው የሚያወሩት? ንቁ ናቸው? የሆነ አይነት ህልም ውስጥ ናቸው ። አጠገባቸው ማንም የለም ታድያ የሚያወሩት ከማን ጋር ነው? .... ።

፧

📜 🤔 ራሳችሁን ብትመለከቱ ለሁሉም ግዜያት ንቁ እንዳልሆናችሁ ትደርሱበታላችሁ ። ንቃት የሚመጣው አልፎ አልፎ ነው ። አንድ ሰው ደረታችሁ ላይ ስለት ቢያስቀምጥ ፣ በነዛ ቅፅበታት ውስጥ ህልውናችሁን ታውቃላችሁ ። ንቁ የምትሆኑት ይህንን በመሰሉ ቅፅበታት ውስጥ ብቻ ነው ።

ተጨማሪ ምሳሌ ልስጣችሁ...

ይቀጥላል...

@filsfina @filsfina

ንቃት

(ኦሾ) 

ክፍል ፪

...ካላፈው የቀጠለ....

📖📜📜📖

📜 ተጨማሪ ምሳሌ ልስጣችሁ ። ፊት ለፊት ትይዩ የተገነቡ ሁለት ቤቶች አሉ ። በሁለቱ ቤቶች ጣሪያዎች ላይ ደግሞ የእግር መርገጫ ስፋት ብቻ ያለው የጣውላ መረማመጃ ድልድይ ቢጋደምና በላዩ ላይ ተራምዳችሁ ከአንዱ ጣርያ ወደሌላው እንድትሻገሩ ብትጠየቁ ፈቃደኛ ላትሆኑ ትችላላችሁ ። ይኸው ጣውላ መሬት ላይ ተጋድሞላችሁ እንድትራመዱበት ብትጠየቁ ግን ህፃን ፣ ወጣት ፣ አዛውንት ሳይባል ፣ ሁላችሁም ሳትወድቁ ትራመዱበታላችሁ ።

፧

📜🤔 የጣውላ መረማመጃው ያው ነው ፤ እናንተም ያው እናንተው ናችሁ ፤ ታድያ ጣውላው በቤቶቹ ጣሪያዎች ላይ በተጋደመ ጊዜ እንድትራመዱበት ስትጠየቁ ለምን እምቢ አላችሁ? መሬት ላይ በተደጋጋሚ ጊዜ ብዙ ሰዎች ሳይወድቁ ተረማምደውበታል ። ታድያ ችግሩ ምንድን ነው? ችግሩ ያለው ሌላ ቦታ ነው ። 

፧

📜🤔 መሬት ላይ ተጋድሞ ሳለ ጣውላው ላይ ለመረማመድ ንቁ መሆን አያስፈልግም ።ንቃት አልባ ሆናችሁ ልትራመዱ ትችላላችሁ ። በጣውላው ላይ ተረማምዳችሁ ከጣሪያ ጣርያ ለመሻገር ግን ንቁ መሆን ይኖርባችኋል ። ንቃት እንደሌለን እናውቃለን ፤ በዚህም ምክንያት ወድቀን እንዳንሞት እንፈራለን ። መሬት ላይ ስንራመድ ግን ብንወድቅ እንኳን እንደማንሞት እናውቃለን ።

፧

📜🤔 አልፎ አልፎ አደጋ በሚያጋጥመን ቅፅበት ንቃት ይኖራል ። ሌላ ግዜ ግን እንቅልፍ ላይ ነን ። ሞት ሲቀርበን ንቃት ይኖራል ፤ አለዚያ ግን ንቁ አይደለንም ። ልማዶቻችንን መቀየር የማንፈልገው ለዚህ ነው ፤ ምክንያቱም ልማዶች ሲለወጡ ንቁ መሆን ያስፈልጋል ። አሮጌ ልማዶች የእናንተን ንቃት አይፈልጉም ።

፧

📖📜📜📖

ምንጭ 📖 የንቃት ፀሃይ /ኦሾ/ ገጽ 99-100

ትርጉም ✍ መርሻ በነበሩ

ስንቶቻችን ኦሾ ስለ ንቃት የሰጠውን ማብራርያ እንቀበለው ይሆን ግን...?

ለተጨማሪ መረጃ መጽሐፉን ያንብቡት

@filsfina @filsfina

ፍቅር በኦሾ እይታ

📜📖📖📜

ኦሾ " No Water, No Moon " በተሰኘው መፅሐፉ ፍቅርን እንዲህ አስቀምጦታል ፦

<< ብዙ ሰዎች በፍቅርና በወዳጅነት መካከል ያለው ልዩነት ጠፍቶአቸው በጎዳናው ላይ ሲዳክሩ ይስተዋላል ። አንድ መስለው ይታዩዋቸዋል ፤ ነገር ግን አንድ አይደሉም ። ይመሳሰሉባቸዋል ነገር ግን በእውነታው አይመሳሰሉም ። እንዳውም ከወዳጅነት ይልቅ ከፍቅር ጋር የሚመሳሰለው ጥላቻ ነው ። ጥላቻ ተቃራኒውን ነው - ወዳጅነት የጥላቻን እውነታ ደብቆ የፍቅርን መልክ ይይዛል ። ነገር ግን ፍቅርን እየገደለ ነው ። አንድን ሰው የግል ንብረት አድርጎ እንደማሰብ (Possessiveness) መርዘኛ ነገር የለም ። ይኽን በሚገባ ከተረዳችሁ ወደ ቀጣዩ ጉዳይ እንዝለቅ... >> ይላል ።

📖📖📖

<< ለብዙዎች እንዲህ ሆኗልና ለእናንተም እንዳይሆንባችሁ ልንገራችሁ፤ ምክንያቱም በፍቅርና በግንኙነት መካከል ያለው ልዩነት ግራ አጋብቷችኋል ። በተለይም ከውጭ ሆነው ሲመለከቱ የኖሩ ሰዎች ሰለባው ሲሆኑ ኖረዋል ወዳጅነትንና የግል ማድረግን እንደ ፍቅር ወስደውት አይቻለሁ ። በዚህ መንገድም እውነተኛውን ነገር አጥተውታል ።

፧

ሰውን የግል ለማድረግ መሻት የውሸት ፍቅር ነው ። ከእንዲህ አይነቱ ስሜት ቢያንስ ጥላቻ ይሻላል ። በጥላቻ ውስጥ ውሸት የለም ። ከዚያ በላይ ደግሞ ጥላቻ አንድ ቀን ፍቅር ሆኖ ሊቀየር ይችላል የሰውን ልጅ የግል የማድረግ ፍላጎት ግን ፈጽሞ ወደ ፍቅር ሊቀየር አይችልም ።

📖📖📖

<< ፍቅር ማለት በምትወደው ሰው ነፍስ ውስጥ ራስህን መግደል ነው ። ፍቅር ማለት ሞት ነው ፤ የሚቻልህን ያህል ጥልቅ በሆነ ሞት ውስጥ ትገባለህ ፤ የምትሞተውም በምትወዳት ሴት ነፍስ ውስጥ ነው ። ዕለት ዕለት ወደ ጥልቅ የነፍሷም ቦታ ትወሰዳለህ ፤ ፍቅር ወደምታፈቅራት ሴት የነፍስ ቦታ የምታደርገው ዘላለማዊ ጉዞ ነው ። ጉዞውም ማቆሚያ የለውም ። አንዲትን ሴት ስታፈቅራት በአንተ ሕይወት ውስጥ ከአንተ በላይ ዋጋ አላት ። ፍቅር ማለት ያለምንም ቅድመ ሁኔታ መማረክ ማለት ነው ። ምክንያቱም አንዳች ቅድሙ ሁኔታ የምታስቀምጥለት ከሆነ ከምታፈቅረው ሰው በላይ ለራስህ ዋጋ ሰጥተሃል ማለት ነው ። ራስህን ዋነኛው ጉዳይ አድርገህ በፍቅር ውስጥ ስትመለከት ተፈቃሪዋ መጠቀሚያህ ሆነች ፤ የፍላጎትህ ማርኪያ አደረግሃት፤ በሌሎች ዘንድ መደነቂያህ ሆነች...መነሻውም መድረሻውም አንተ ሆነሃል ። 

📖📖📖

ፍቅር ደግሞ መነሻው አንተ መድረሻው ግን ተፈቃሪው ይሁን ይልሃል ። በተፈቃሪው ውስጥ ትሟላለህ ፣ ትጠፋለህ ። የመሞት ሂደትና ክስተት ነው ። ለዚህም ነው ሰዎች ፍቅር የሚፈሩት ። ስለፍቅር ልታወራ ፣ ልትዘፍን ፣ ትችላለህ ነገር ግን የልብህ ጥልቅ ስሜት ቢመረመር ፍቅርን በመፍራት የተሞላ ነው ።

...

ይቀጥላል...

@filsfina @books4all32

ፍቅር በኦሾ እይታ

/ ከላይኛው የቀጠለ /

📖📜📜📖

" ስለፍቅር የምትቀኘው ቅኔ፤ የምታዜመው ዜማ ሁሉ የፍቅር ምትክ እንጂ በራሳቸው ፍቅር አይደሉም፤ በአጭሩ የምታፈቅረው ሳታፈቅር ነው ። ፍቅር ደግሞ ያለእሱ መኖር የማትችለው እጅግ አስፈላጊህ ነገር ነው ። ፍቅርህ እውነተኛ ካልሆነ ደግሞ ምትክ የሚሆነው ነገር ያስፈልግሃል ። የእሱ ምትክ ደግሞ መሻት ሊሆን ይችላል፤ ቢያንስ መሻትህ በፍቅር ውስጥ ያለህ አድርጎ እንዲሰማህ ያደርጋል ። የውሸት ፍቅር እንኳን ደስታን ይፈጥርልሃል ። ፈጥኖም ሆነ ዘግይቶ ግን ውሸት መሆኑን መረዳትህ አይቀርም ። ያን ጊዜ የውሸት ፍቅርህን ወደ እውነተኛ ፍቅር መለወጥ አትችልም ። አንድ የምትችለው ነገር ቢኖር ያፈቀርከውን ሰው መለወጥ ብቻ ይሆናል ።

📖📖📖

ሁለቱ መንገዶች እነዚህ ናቸው ፦ ያለህበት ፍቅር የውሸት መሆኑን ስትረዳ ራስህን መለወጥ ትችላለህ ። ይኽን የውሸት ፍቅር ጥለህ ወደ እውነተኛው አፍቃሪነት ትገባለህ ። ሁለተኛው መንገድ ደግሞ ያፈቀርካትን ሴት መለወጥ ነው ። በዚህ መንገድ ደግሞ አዕምሮህ የሚሰራው እንደምታታል ሳይሆን እንደተታለልክ ነው ።

፧

ከራስህ በቀር ማንም ሊያታልልህ አይችልም...በአንዱ እየተታለልክ አድርገህ ራስህን ስታስብ ያንን ነገር ለመታለልህ ኃላፊ እያደረግኸው ነው ። "

📖📖📖

" በምታፈቅረው ሰው በኩል ችግር አለመኖሩን ብትረዳ እንኳን ወደ እውነተኛ ፍቅር ለመግባት ትፈራለህ ። ፍቅር እንደሞት ያስፈራሃል ። ሞትን የምትፈራ ከሆንክ ደግሞ ፍቅርን መፍራትህ አይቀርም ። በሞት ውስጥ የሚሞተው ሥጋህ ብቻ ነው ። ማንነትህ ግን እንደተጠበቀ ይኖራል ። ለአንተ ከምንም ነገር በላይ አስፈላጊ ሆኖ የኖረው አዕምሮህ ወደሌላ ሕይወት ይወሰዳል ። ውስጣዊ ማንነትህ ግን አይቀየርም ። ሞት የሚለውጠው የላይኛውን ሽፋንህን ብቻ ነው ። 

📖📖📖

ስለዚህ ሞት ይኽን ያህል ጥልቅ ነገር አይደለም ። እንግዲህ ሞትን የምትፈራ ከሆነ እንዴት ወደ ፍቅር የመግባቱ ድፍረት ይኖርሃል? ምክንያቱም በፍቅር ውስጥ የሚሞተው የላይኛው ሽፋንህ ብቻ ሳይሆን ውስጥህም ነው ። የሞት ፍርሃት የፍቅር ፍርሃት ሆነ ፣ የፍቅር ፍርሃት ደግሞ የጥልቅ ሃሣብ ወይም የፀሎት ፍርሃትን አመጣ ። እነዚህ ሦስት ነገሮች ተመሳሳይ ናቸው ፦ ሞት ፣ ፍቅርና ጥልቅ ሃሣብ ። አፍቅረህ የማታውቅ ከሆነ መጽለይ እትችልም ፤ ማሰላሰል አትችልም ። አፍቅረህም ሆነ በጥልቅ ሃሣብ ውስጥ ገብተኸ የማታውቅ ከሆነ ደግሞ የሞትን የተዋበ ልምምድ አታውቀውም ማለት ነው..."  ።

📖📜📜📖

ምንጭ 👉 (( ጥበብ ከጲላጦስ ገጽ 293-295 )) 

በንባብ አብራችሁን ለነበራችሁ ሁሉ ከልብ እናመሰግናለን ። 🙏🙏

ከፍልስፍና ዓለም እንዲሁም ንባብ ለሕይወት ቴሌግራም ቻናሎች ዝግጅት ክፍል 
